b'\n_START_ARTICLE_\nPastelerya\n_START_PARAGRAPH_\nAng pastelerya (Ingles: pastry) ay isang pangalan na ibinibigay sa sari-saring mga uri ng mga produktong hinurno na yari mula sa sangkap na katulad ng harina, asukal, gatas, mantikilya, pampalutong (o mantika), pampaalsa, at/o mga itlog. Ang maliliit na mga keyk, mga tart, at iba pang matatamis na mga produktong hinurno ay tinatawag na mga "pastelerya"._NEWLINE_Ang pastelerya ay maaari ring tumukoy sa masa kung saan nagagawa ang mga produktong hinurno. Ang masa na pampastelerya ay pinagugulong upang maging manipis at ginagamit bilang isang pinagmumulan ng mga produktong hinuhurno. Kabilang sa pangkaraniwang mga putaheng pastelerya ay ang mga kakanin, mga tart, mga quiche, at mga empanada. .'